अपने बालों को एक कॉफी रिंज (Coffee Rinse) से डाई करें अपने बालों को कॉफी और कंडीशनर से डाई करना
अपने बालों को एक शैम्पू से धो लें। आपको आपके बालों को ऑइल और हेयर प्रॉडक्ट से फ्री, एकदम साफ रखना है। करीब 2 कप या 500 ml स्ट्रॉंग, ऑर्गेनिक कॉफी तैयार कर लें। क्योंकि आप कॉफी को एक रिंज की तरह सीधे अपने बालों के ऊपर से डालने वाले हैं, इसलिए 2 कप या 500 ml कॉफी तैयार करना आपके लिए मददगार हो सकता है। कॉफी जितनी ज्यादा रहेगी, ये आपके बालों में उतनी आसानी से जाएगी। अपनी कॉफी को रूम टेम्परेचर पर या और भी ज्यादा ठंडा हो जाने दें। जैसे ही आपकी कॉफी तैयार हो जाती है, फिर कॉफी को एक बड़े कटोरे या बर्तन में निकाल दें। आपको कॉफी रखने के लिए एक बड़े बर्तन का इस्तेमाल करना होगा, ताकि आप उसे आपके बालों में कॉफी डालने के लिए यूज कर सकें और साथ ही अपने सिर को कंटेनर के ऊपर रखकर, बालों से नीचे गिरने वाली कॉफी को भी उसी में कलेक्ट कर सकें। शावर में एक कटोरा या बर्तन रखें और अपने सिर को कटोरे के ऊपर रखें। आप आपके बालों को कटोरे में डाल सकते हैं और फिर एक छोटे कप से कॉफी निकालकर और उसे अपने बाकी के बालों पर लगा सकती हैं। ये अपने सिर के पीछे के बालों उन तक पहुँचने में मदद करेगा, जिन्हें आप पूरा कॉफी में नहीं डुबो पाए थे। कॉफी को करीब 15 मिनट तक अपने बालों में डालें। इससे आपके पूरे बालों के कॉफी से भीगे होने की पुष्टि हो जाएगी। अपने बालों से एक्सट्रा कॉफी निकाल दें और कॉफी को कम से कम 20 मिनट से लेकर कुछ घंटे के लिए बालों में ही लगा रहने दें। अच्छा होगा अगर आप अपने बालों का एक जूड़ा बनाकर उन से कॉफी को टपकने से रोक लें। इसके अलावा, आप ब्रू की हुई कॉफी को एक स्प्रे बॉटल में डाल सकते हैं और उसे अपने बालों पर स्प्रे कर सकते हैं। दोनों ही तरह से, अपने ज्यादा से ज्यादा बालों को कॉफी से कवर करने की पुष्टि कर लें। जब कॉफी को आपके बालों में रखने का समय पूरा हो जाए, फिर कॉफी को शावर में पानी से धोकर निकाल दें।  आपको आपके बालों में चाहे हुए कलर को पाने के लिए शायद अपने बालों को और भी कुछ बार कॉफी से कवर करने की जरूरत पड़ेगी। अपने बालों को एप्पल साइडर विनेगर (apple cider vinegar) से धोना भी कॉफी को ज्यादा समय के लिए बालों में रहने में मदद करेगा। करीब 1 से 2 कप (250 से 500 ml) तक ऑर्गेनिक कॉफी ब्रू कर लें। जरूरी है कि आप ऑर्गेनिक कॉफी ही यूज करें, क्योंकि नॉन-ऑर्गेनिक कॉफी में आमतौर पर एडेड केमिकल्स और प्रिजर्वेटिव्स मौजूद होते हैं। साथ ही डार्क रोस्ट कॉफी या एस्प्रेस्सो (espresso) ही इस्तेमाल करें। ये आपके बालों के कॉफी से डार्क कलर में डाई होने की पुष्टि करने में मदद करेगा। 1 से 2 कप (250 से 500 ml) में लगने वाली मात्रा से ज्यादा कॉफी एड करके इस ब्रू को स्ट्रॉंग बनाने का ध्यान रखें।  आप अपनी कॉफी को जैसे चाहें, वैसे (एक ड्रिप कॉफी मेकर से या स्टोव पर) बना सकते हैं, लेकिन अपनी कॉफी को एक सिंगल सर्व इंस्टेंट कॉफी मेकर में ब्रू करने से शायद कॉफी उतनी भी ज्यादा स्ट्रॉंग ब्रू नहीं होगी, जितनी बालों को डाई करने के लिए जरूरी है। कॉफी को ठंडा होने दें और जब ये ठंडी हो जाए या थोड़ी गुनगुनी रहे, तब उसे इस्तेमाल करें। आप कॉफी में मिलाने के लिए किसी भी तरह के कंडीशनर का यूज कर सकते हैं। हालांकि, गाढ़े कंडीशनर को लगाना थोड़ा ज्यादा आसान होगा। 1 कप या 250 ml ब्रू की हुई कॉफी को 2 चम्मच या 30 ml कंडीशनर और 2 चम्मच या 30 ml ऑर्गेनिक कॉफी ग्राउंड (पाउडर) के साथ मिला लें। इन सभी चीजों को एक-साथ मिलाने के लिए एक चम्मच का इस्तेमाल करें। अगर आपके बाल लंबे हैं, तो आप इस्तेमाल किए जाने वाले कॉफी और कंडीशनर की क्वान्टिटी को बढ़ा सकती हैं। ऐसा नहीं है कि आपको ठीक इतनी ही मात्रा का इस्तेमाल करना है, बस ये मेजरमेंट्स आपको गाइड करने के लिए दिए गए हैं। अपने हाथों का यूज करके इस मिक्स्चर को अपने बालों में लगा लें और फिर मिक्स्चर को अपने पूरे बालों में एक-समान रूप से फैलाने के लिए एक चौड़े दांत की कंघी का यूज करें। जैसे ही आप पूरे मिक्स्चर को अपने बालों में लगा लें, फिर जब आप मिक्स्चर को अपने बालों में सोखने के लिए छोड़ें, तब बालों को चेहरे पर आने से रोकने के लिए ऊपर एक जूड़े में लपेट लें। इस मिक्स्चर को कम से कम एक घंटे के लिए अपने बालों में रहने दें। एक घंटे के बाद, कंडीशनर सूखना और हार्ड होना शुरू कर देगा।  बाथरूम में एक आईने के सामने इस कॉफी मिक्स्चर को अपने बालों में लगाएँ, ताकि आप वहाँ पर फैली गंदगी को आराम से साफ कर सकें और आप जो भी कर रहे हैं, उसे देख सकें। अपने कंधों पर एक पुराना टॉवल (एक ऐसा टॉवल जिसके गंदे होने से आपको कोई फर्क न पड़े) लपेट लें। ये कॉफी मिक्स्चर को आपके कपड़ों पर गिरने से और कपड़े पर दाग लगने से बचा लेगी। शावर में अपने बालों पर लगे कॉफी और कंडीशनर के मिक्स्चर को धो लें। शैम्पू मत लगाएँ; बस पानी से ही अपने बालों पर लगे मिक्स्चर को साफ कर लें। आपको आपके चाहे हुए रिजल्ट्स को पाने के लिए शायद इस तरह से डाई करने की प्रोसेस को कुछ और बार रिपीट करना होगा।
अपने बालों को शैम्पू कर लें: कॉफी ब्रू करें: कॉफी को एक बड़े कंटेनर में डाल दें: अपने बालों को कॉफी से रिंज या गीला कर लें: अपने बालों को धोकर साफ कर लें: थोड़ी कॉफी ब्रू (Brew) कर लें: कॉफी को कंडीशनर के साथ मिक्स कर लें: मिक्स्चर को अपने बालों में लगा लें: अपने बालों को धो लें:
https://www.wikihow.com/Dye-Your-Hair-With-Coffee https://www.wikihow.com/Dye-Your-Hair-With-Coffee
Dyeing Your Hair With A Coffee Rinse Dyeing Your Hair With Coffee and Conditioner